Referat

**Møte:** Fagråd – delavtale 11

**Dato:** 5.2.2025

**Tid:** 13:30 – 15:00

**Sted:** Teams

**Tilstede:**

Geir Haakonsen (leder)

Eva Egeland (referent)

Runar Johannesen

Gerd Signy Solberg Omland

Torstein Nielsen

Helge Lorentzen

Øistein Rønneberg Mjelva

Leif Broch

Øyvind Øverland

Olav Østebø, Dagfinn Mong

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Agenda:**

* Innledning: Presentasjon av deltagere og gjennomgang av dagens agenda. Administrativt.
* Gjennomgang av referat fra forrige møte. Oppfølging, aksjoner og spørsmål.
* Hendelser som har påvirket tjenester innen den akuttmedisinske kjeden og beredskap siden sist møte. Status, aksjoner og behov for samhandling.
	+ **Bortfall av Telenor sitt mobilnett den 13.11.2024**
* Hendelser som vil eller kan påvirke tjenester innen den akuttmedisinske kjeden og beredskap i den kommende perioden. Status, aksjoner og behov for samhandling.
	+ **Status flytting av SUS fra Våland til Ullandhaug (se vedlagte presentasjon fra møte i Fylkesberedskapsrådet 30.1.25)**
* Saker knyttet til arenaer for samarbeid og samordning.
* Risikostyring: Saker innen området risikostyring. Status pågående og planlagt arbeid, aksjoner og behov for samhandling.
	+ **Status arbeid med scenarioer utarbeidet under workshop den 16.2.2024**
* Planarbeid: Saker innen området risikostyring. Status pågående og planlagt arbeid, aksjoner og behov for samhandling.
	+ **Orientering om Sør-Vest politidistrikt sitt prosjekt: Mottak av cruiseskip ved større hendelser. Estimert tid til presentasjon er 60 minutter. v/Dagfinn Mong fra Sør-Vest Politidistrikt og Olav Østebø fra Helse Stavanger HF (vi tar denne saken innledningsvis i møte).**
	+ **Sambandsplan for den akuttmedisinske kjede og beredskap (se vedlagte dokument – Faglig samarbeidsutvalg – delavtale 22)**
* Trening og øving: Saker innen området risikostyring. Status pågående og planlagt arbeid, aksjoner og behov for samhandling.
* Eventuelt.
	+ **Kommunene har ansvar for å lede fagrådet fra 1.1.2025 til 31.12.2026. Helse Stavanger leder møte den 5. februar 2025, deretter overtar kommunene.**

**Gjennomgang av referat fra forrige møte. Oppfølging, aksjoner og spørsmål.**

Ingen innspill til referatet – godkjent. Oppfølging etter sak som omhandlet å etablere et operativ samhandlingsmøte/nettverk lokalt i Helse Stavanger relatert til bruk av politibistand: Helge informerer om progresjon i arbeidet. Etableringsfasen er ferdig, og arbeidet fortsetter.

**Orientering om Sør-Vest politidistrikt sitt prosjekt: Mottak av cruiseskip ved større hendelser.**

Dagfinn Mong fra politiet og Olav Østebø fra Helse Stavanger gjennomgikk presentasjon som omhandler prosjektet, samt informasjon om hva redningstjenesten er. – se vedlegg.

Innspill etter presentasjonen:

Ser det vil være stort behov for logistikk og transport – Rogaland Fylkeskommune blir involvert.

Både Helse Fonna og Helse Stavanger er involvert i utarbeidelse av planverket. Det er politidistriktet som definerer det geografiske område.

Det bør gjøres forventningsavklaringer i forhold til hvilket personell/fagpersoner som skal delta i arbeidet i evakueringssenter.

Når planverket er ferdigstilt bør det øves. Må ikke lage en beredskap som ikke prøves ut og forbedres. Det blir et kontinuerlig arbeid.

Forslag fra en av møtedeltakerne at brann på cruiseskip ikke bør være en dimensjonerende hendelse. Kan bli altfor komplisert. Hva som skal være den dimensjonerende hendelsen bør diskuteres.

EPS er et samarbeid der også politiet er involvert (og ikke bare kommunens ansvar).

Det er mye arbeid nå i forbindelse med totalforsvaret. Arbeid generelt må prioriteres da det ikke blir mer ressurser. Hva er viktigst?

**Hendelser som har påvirket tjenester innen den akuttmedisinske kjeden og beredskap siden sist møte. Status, aksjoner og behov for samhandling.**

* Bortfall av Telenor sitt mobilnett den 13.11.2024

Oppfølgingstiltak som er felles?

– Usikkerhet om befolkningen ved behov ville nå helse (113 AMK og legevakt)? Forsterket ecom snakkes om, samt forbedring av Nødnett som skal gi større robusthet, men det vil ikke ta bort all sårbarhet. Sender på Ullandhaug (Nødnett) har aggregat og vil dermed kunne levere strøm så lenge en har diesel.

Akuttmottak forberedte seg på at pasienter kunne komme direkte til mottak. Viktig med gode kommunikasjonskanaler ut til befolkningen.

Øyvind redegjorde for hvordan AMK opplevde hendelsen. Utfordrende da det ble formidlet informasjon i media (fra Telenor) som ikke stemte med situasjonsforståelsen og status i AMK.

Trenger en forhåndsdefinert løsning som beskriver definerte møtepunkt der befolkningen kan få hjelp. Prosjektet i Stavanger med forhåndsdefinerte oppmøteplasser går sakte. Skal opprettes, men dimensjoneringen diskuteres. Egersund kommune er også i prosess, og jobber med dette. Det etterlyses felles maler og dermed felles tilnærming. Statsforvalteren har også tatt tak i dette arbeidet.

**Hendelser som vil eller kan påvirke tjenester innen den akuttmedisinske kjeden og beredskap i den kommende perioden. Status, aksjoner og behov for samhandling.**

* Status flytting av SUS fra Våland til Ullandhaug

Refererte til sak i Fylkesberedskapsrådet 30.1.2025 (presentasjon vedlagt i agenda). Det formidles fra kommunerepresentantene ønske om konkret informasjon om flytteprosessen, og beskrivelser av hva kommunene kan/skal bidra med. Hva kan konsekvensene bli for kommunene, og estimat for hvor mange «ekstra» pasienter kommunene må ivareta. Kommunerepresentantene ønsket mer informasjon – så konkret som mulig. Forslag om at SUS lager en ROS analyse, eventuelt sammen med kommunene om flytteprosessen. SUS følger denne saken opp.

*Opplysninger etter møtet: Det er igangsatt et arbeid fra SUS som skal gi kommunene informasjon om flytteprosessen og Nye SUS. Samt konkrete forslag til hva kommunene kan bidra med.*

**Status arbeid med scenarioer utarbeidet under workshop den 16.2.2024**

SUS har ikke kunne prioritere dette arbeidet.

Kommunene har heller ikke kommet videre med arbeidet.

 **Eventuelt.**

Kommunene har ansvar for å lede fagrådet fra 1.1.2025 til 31.12.2026. Helse Stavanger leder møte den 5. februar 2025, deretter overtar kommunene.

Hvem overtar lederansvaret? Ingen svar fra kommunene på møtet. Må følges opp, og ny leder for Fagrådet må avklares – kommunerepresentantene har ansvar, og formidler hvem som overtar ledervervet til Fagrådet så snart som mulig.

Neste møte 10. september kl. 13:30